بەخێربێیت بۆ قوتابخانەی شەیتانەکان! ئیروما-کون
بەخێربێیت بۆ قوتابخانەی شەیتانەکان! ئیروما-کون (魔入りました！入間くん, Mairimashita! Iruma-kun, "ئیرومای شەیتانی تۆمارکراو!") زنجیرەیەک مانگای ژاپۆنیی ئوسامو نیشییە. لە ئازاری ٢٠١٧ەوە لە گۆڤاری ھەفتانەی شۆنن چامپیۆنی شۆنن مانگای ئەکیتا شۆتێن بە زنجیرەیی بڵاو دەکرێتەوە. لە ٨ی کانوونی دووەمی ٢٠٢٠دا، زنجیرەکە لە پازدە کتێبی تانکۆبۆن کۆکرایەوە. لە ٥ی تشرینی یەکەمی ٢٠١٩دا زنجیرەیەکی تەلەڤیزیۆنی ئەنیمێ لە لایەن باندای نامکۆ پیکچەرز پێشکەش کرا.

چیرۆک 
چیرۆکەکە دوای ئیروما سوزوکی دەکەوێت، کوڕێکی مرۆڤی ١٤ ساڵ، کە لە لاەن دایبابییەوە بۆ شەیتان دەفرۆشرێت. شەیتانەکە بە سولیڤان ناسراوە، کە ئیروما بۆ جیھانی شەیتانەکان دەبات و بە فەرمی وەک نەوەی خۆی ھەڵیدەگرێتەوە. پاشان ئیروما لە قوتابخانەی بابیڵس بۆ شەیتانەکان کە سولیڤان وەک بەڕێوبەری کار دەکات تۆمار دەکات، و لەوێ خێرا ئیروما چاوی بە ئاڵێس ئازمەدییەز و کڵارا ڤاڵک دەکەوێت. بەڵام سوڵیڤان پێی دەڵێت ھەرگیز نەڵێت کە ئەو مرۆڤە، چونکە ئەو دەخورێت گەر کەسێک پێی بزانێت. پاشان ئیروما بەڵێن بە خۆشاردنەوە لە جیھانی شەیتانەکاندا دەدات، بەڵام لەبەر ئەو شتانەی کە بەسەری دێت ئەو ھەمیشە دیارە.

کەسایەتییەکان

کەسایەتییە سەرەکییەکان 
 ئیروما سوزوکی (鈴木入間, Suzuki Iruma) لە لایەن ئایومو موراسی (ژاپۆنی) و ڵۆرا ستاڵ (ئینگلیزی) دەنگی گێڕدراوە
ئیروما کوڕێکی مرۆڤی ١٤ ساڵانە کە ناتوانێت ھیچ داوایاک ڕەت بکاتەوە بە تایبەتی گەر بە جوانی داوای لێ بکرێت. ئەو وشانەی کە کاری تێ دەکات بریتییە لە: «تکایە» و «یارمەتی» و «لێت دەپاڕێمەوە»، بە ھۆی بێبەرپرسیارێتی دایبابییەوە نەیتوانی بچێتە ھیچ قوتابخانەیەک و ناچاربوو لە منداڵییەوە لە چەند ئیشێکی جیاوازدا کار بکات. بەڵام بە ھۆی کارە سەیرەکانییەوە توانای خۆلادان لە ھەر شتێکی بەدەستھێنا. ئەم توانایە ڕێز و سەرسامی ئاڵێس بەدەست دەھێنێت، کە دواتر دەبێت بە یەکەم ھاوڕێی ئیروما دوای ئەوەی لە ھەموو ھێرشەکانی خۆی لادا. ئیروما ھەروەھا زۆر نەرمونیانە، و بەڕاستی چێژ لە یارمەتیدانی خەڵکی دەبینێت گەر تەنانەت بێزاری بۆ بێنێت. لەگەڵ کڵارا بوو بە ھاوڕێ لەبەر گرنگیپێدانەکەی بۆی، ئەو ڕێزێکی زۆری لە لایەن ھاوپۆلەکانی لێ دەگیرێت.
لە کاتی تاقیکردنەوەی پلەی شەیتانەکاندا، لەبەر ئەوەی ئەو لە باتی پێدننی پلەکەی ئەنگوستیلەی شەیتانەکانی وەرگرت، ئەو نزمترین پلە 'ئەلیف'ی [١] پێدرا. ئیروما ھەروەھا مامۆستاکەی کاڵیگۆ کردە ئاژەڵە ماڵییەکەی.
ئەو لە کاتی ئێستا پلەی دالێسی [٤] ھەڵگرتووە.
 سوڵیڤان (サリバン, Sariban) لە لایەن تاکایا کورۆدا (ژاپۆنی) و کایڵ ھایبێرت (ئینگلیزی) گێڕدراوە
بەڕێوبەری قوتابخانەی بابیڵس بۆ شەیتانەکانە و وەک پیاوێکی بە تەمەن دەردەکەوێت. ئەو یەکێک لە سێ شەیتانەکانی جیھانی شەیتانەکانە کە ھەڵگری پلەی تێت [٩] بێت و ئەو یەکێک لە دەسەڵاتدارترین و کاریگەرترین شەیتانی کۆمەڵگایە. ھەر بۆیە ئەو یەکێک لە پاڵێوراوەکانی پۆستی پاشای شەیتانەکانە. سوڵیڤان ھەروەھا ئەو شەیتانەیە کە ئیروما لە ژمارەی ١ دەکڕێت و وەک نەوەی خۆی ھەڵی دەگرێتەوە. ئەو ئەوەی کرد تا ئەو بۆشاییەی کە ھەر جارێک ھەستی پێ دەکرد کاتێک لەگەڵ ھاوڕێی تێتەکانی تردا کۆدەبووەوە، کە شتی گەورەیان دەربارەی نەوەکانیان باس دەکرد. سوڵیڤان ھەروەھاش بەرپرسە لە پێدانی توانای خوێندنەوە و قسەکردنی زمانی شەیتانەکان بە ئیروما لە ڕێگەی جادووەوە. ئەو ئاشقی نەوە نوێکەیەتی و ھەموو کات دیار و گرینگیپێدانی پێشکەش دەکات. بۆ یارمەتیدانی ئیروما لە تێکەڵبوون، و ئەو ئیروما و ئاڵێس و کڵارای لە بەشی قوتابییە ناسروشتییەکان دانا.
 ئۆپێرا (オペラ) لە لایەن میتسوکی ساگا (ژاپۆنی) برەین ئەندرسن (ئینگلیزی) گێڕدراوە
یاریدەدەری لۆرد سوڵیڤان، لە شێوەی پیاوێکی خاوەن دوو گوێی پشیلە دەردەکەوێت. ئۆپێرا لە ھەمان خانوی سوڵیڤان و ئوراما دەمێنێتەوە، ئەو لە چێشتلێنان و شوردنی جلەکان و دابینکردنی ھۆکارەکای گواستنەوە بەرپرسە. ئەو پەیوەندی گەورە و خزمەتکاری ھەیە کە ڕێگری لە لادانی سوڵیڤان دەکات. ئۆپێرا یەکێک لەو چوار شەیتانەیە کە دەزانن ئیروما مرۆڤە. کە ئەوانی تر سوڵیڤان و باڵام و ئامێڵیین. پلەکانیان لە کاتی ئێستادا نادیارە.

 ئاسمۆدیوس ئاڵێس (アスモデウス・アリス, Asumodeusu Arisu) لە لایەن ڕییۆھێ کیمورا (ژاپۆنی) و بێڵی کامێتز (ئینگلیزی) گێڕدراوە
باشترین ھاوڕێی ئیمورا و یەکەم ھاوڕێیەتی لەو ڕۆژەی شەڕەکەی لەگەڵیدا دۆڕان. توانا و ھێزی سەرەتاییەکان تێدەپەڕێنێت و توانای بەکارھێنانی ئاگری ھەیە. ئەو لە کاتی تاقیکردنەوەکەدا بەرزترین نمرەی ھەبوو. لە سەرەتادا لەگەڵ کڵارا لەسەر داوای ئیروما یاری لەگەڵ دەکرد، بەڵام دواتر بوو بە باشترین ھاوڕێی  ئەو. ئەو بە گشتی کەسێکی ئارامە، بەڵام کاتێک بابەتەکە ئیروما دەبێت ئەو سۆزداری کەمێک سۆزداری دەبێت، تەنانەت لەگەڵ کڵارا بۆ ڕاکێشانی سەرنجی ئیروما شەڕ دەکات. پلەی ئێستای داڵێسە [٤].

 ڤاڵەک کڵارا (ウァラク・クララ, Waraku Kurara) لە لایەن ئایاکا ئاسای (ژاپۆنی) و کایڵی مایڵز (ئینگلیزی) گێڕدراوە 
زۆر سەیرە (تەنانەت بەپێی پێوەری شەیتانەکان) و کچێکی چالاکە بە بەردەوامی دەیەوێت یاری بکات. توانای دروستکردنی ھەر شتێک کە بینیبێتی ھەیە، ەا ئەو کاتەی ئیرومای ناسی بەرتیلی بە قوتابییەکانی تر دەدا تا یاری لەگەڵ بکەن. ئیروما پێی وت کە ئەو پێویستی بە بەرتیل نییە تا یاری لەگەڵ بکات و بەمەش ئەو لەگەڵ ئیروما و ئاڵێس بوون بە ھاوڕێی زۆر نزیک. ئاژەڵە ماڵییەکەی دانەیەکی پۆلێن نەکراوە و پلەکەی خۆشی گیمێڵە [۳].

 ئامێری ئازازێڵ (アザゼル・アメリ, Azazeru Ameri) لە لایەن ساۆری ھایامی (ژاپۆنی) کیرا بووکلاند (ئینگلیزی) گێڕدراوە
شەیتانێکی گوێ ڕێوییە کە سەرۆکایەتی ئەنجومەنی قوتابیان لە قوتابخانەی بابیڵس بۆ شەیتانەکان دەکات. لەگەڵ ئەوەی خاوەنی ڕێز و کەسایەتییەکی گەورەیە، بەڵام لە نھێنیدا سەرسام جیھانی مرۆڤەکانە. لەبەر ئەشقە زۆرەکەی بۆ مانگا ئامێری تاکە کەس بوو گومان لە ئیروما بکات کە مرۆڤە لەگەڵ ئەوەی بوونی مرۆڤەکان لە جیھانی شەیتانەکان تەنھا ئەفسانەیە. لە دواتردا گوومانەکانی یەکلا دەکاتەوە لە گەڵیدا دەبێت بە ھاوڕێی و ھەستی بۆ دروست دەکات، بەڵام ئیروما ناانێت کە ئەو گومانی لێیەتی. پلەکەی ڤاوە [٦]، بەرزترین لە پلەی نێوان قوتابییەکانە.

 کاڵیگۆ نابێرییەس (ナベリウス・カルエゴ, Naberiusu Karuego) لە لایەن دایسکێ ئۆنۆ (ژاپۆنی) دی سی دۆگڵاس (ئینگلیزی) گێڕدراوە
مامۆستای بەرپرسی ئیروما. بە ھۆی ھەڵەیەک بۆ ماوەی ساڵێک بوو بە ئاژەڵی ماڵی ئیروما، ئەمەش چونکە ناوی لەسەر ئەو کاغەزەی کە ئیروما بەکاریھێنا ھەبوو. شێوەی ئاژەڵەییە ماڵییەکەی کونەپەپویەکی فەرودار لەگەڵ باڵی شەمشەمەکوێرە و دوو شاخی ڕەشی بچکۆلانەیە. پلەکەی چێسە [٨]، بێجگە لە بەڕێوبەر سوڵوڤان و ھاوڕێکەی باڵام شیچیڕۆو کە ھەڵگری ھەمان پلەی ئەوە، ئەو بەرزترین پلەی لە نێوان مامۆستاکانی بابیڵس بۆ شەیتانەکاندا ھەیە.

پۆلی شەیتانە ناسروشتییەکان 
 سەبڵۆ سابناک (サブノック・サブロ, Sabunokku Saburo) لە لایەن تاکیا ساتۆ گێڕدراوە
ئەو دووەم کوڕی خێزانی سابناکە، لەگەڵ توانای خێزانەکەی لە دروستکردنی چەکدا. دەتوانێت چەک لە ھەر شتێک بیجوێت دروست بکات، و ملواکەیەک کە لە چەند کانزایەکی جیاواز پێکھاتووە ھەڵدەگرێت. ئامانجەکەی بوونە بە پاشای شەیتانەکان چونکە بەرزترین پلەی جیھانی شەیتانەکانە. لە کاتی مەراسیمی تۆمارکردندا ھێرشی کردە سەر مامۆستایەک لەبەر ئەوەی پێی وابوو خێراترین ڕێگایە بۆ بەدەستھێنانی پلە، بەڵام بە ھۆیەوە بۆ پۆلی قوتابییە ناسروشتییەکان نێردرا. لە کاتی تاقیکردنەوەی پلەی شەیتانەکاندا ڕێزی بۆ ئیروما دروست دەبێت و ئەو بە ڕکابەری خۆی ڕادەگەیەنێت، بەڵام بە زۆری لەگەڵ ئاڵێس بەریەککەوتنی ھەیە. ئاژەڵە ماڵییەکەی کێڵپییە، و پلەکەی ئێستای گیمێڵە [۳].

سەرچاوەکان

بەستەرە دەرەکییەکان 
 

زنجیرە مانگاکان
ئەو زنجیرە ئەنیمێیانەی پشت بە مانگا دەبەستێت
شۆنن مانگا
کڕەنچیڕۆل
مانگاکانی ٢٠١٧
مانگاکانی ٢٠٢٠
ئەنیمێ و مانگای کۆمیدی
ئەنیمێ و مانگای خەیاڵی
سێنتای فیلمۆرکز
ئەو زنجیرە تەلەڤیزیۆنییە ئەنیمێیانەی لە ٢٠١٩ دەستیان پێکردووە
مانگای ئاکیتا شۆتێن
ئەنیمێ و مانگای قوتابخانە